Document ID: 32006D0595

KOMISIJAS LĒMUMS
(2006. gada 4. augusts),
ar ko izveido to reģionu sarakstu, kuri ir atbilstīgi struktūrfondu finansējuma saņemšanai saskaņā ar konverģences mērķi laikposmā no 2007. līdz 2013. gadam
(izziņots ar dokumenta numuru K(2006) 3475)
(2006/595/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 11. jūlija Regulu (EK) Nr. 1083/2006, ar ko pieņem vispārīgus noteikumus attiecībā uz Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 5. panta 3. punktu un 8. panta 4. punktu,
tā kā:
(1)
Saskaņā ar Regulas (EK) Nr. 1083/2006 3. panta 2. punkta a) apakšpunktu konverģences mērķis noteikts, lai paātrinātu vismazāk attīstīto dalībvalstu un reģionu konverģenci.
(2)
Saskaņā ar Regulas (EK) Nr. 1083/2006 5. panta 1. punktu struktūrfondu finansējuma saņemšanai saskaņā ar konverģences mērķi ir atbilstīgi tie reģioni, kuri atbilst statistiski teritoriālo vienību nomenklatūras 2. līmenim (turpmāk tekstā - NUTS 2 līmenis) Eiropas Parlamenta un Padomes Regulas (EK) Nr. 1059/2003 (2) nozīmē un kuros iekšzemes kopprodukts (IKP) uz vienu iedzīvotāju, vērtējot pēc pirktspējas paritātes un aprēķinot pēc Kopienas datiem laikposmam no 2000. līdz 2002. gadam, ir mazāks nekā 75 % no vidējā IKP ES-25 valstīs tajā pašā atsauces laikposmā.
(3)
Regulas (EK) Nr. 1083/2006 8. panta 1. punktā noteikts, ka NUTS 2 līmeņa reģioni, kuri varētu būt atbilstīgi konverģences mērķa statusam saskaņā ar minētās regulas 5. panta 1. punktu, ja atbilstības kritērijs būtu 75 % no vidējā IKP ES-15 valstīs, bet kuri vairs nav atbilstīgi šim statusam, jo to nominālais IKP uz vienu iedzīvotāju pārsniedz 75 % no ES-25 valstu vidējā IKP, vērtējot un aprēķinot saskaņā ar minēto 5. panta 1. punktu, arī ir atbilstīgi struktūrfondu finansējuma saņemšanai atbilstīgi konverģences mērķim, ievērojot pārejas un īpašus noteikumus.
(4)
Attiecīgi jāsastāda atbilstīgo reģionu saraksti,
IR PIEŅĒMUSI ŠO LĒMUMU.
1. pants
Reģioni, kas ir atbilstīgi struktūrfondu finansējuma saņemšanai saskaņā ar konverģences mērķi, ir uzskaitīti I pielikumā.
2. pants
Reģioni, kas ir atbilstīgi struktūrfondu finansējuma saņemšanai saskaņā ar konverģences mērķi, ievērojot pārejas un īpašus noteikumus, kā minēts Regulas (EK) Nr. 1083/2006 8. panta 1. punktā, ir uzskaitīti II pielikumā.
3. pants
Šis lēmums ir adresēts dalībvalstīm.
Briselē, 2006. gada 4. augustā

Labels: 15
19